Resolució de 9 de novembre de 2016, de finalització de la Reclamació 216/2016 amb acord de mediació
Informació sobre un contracte de swap i altres documents de i sobre l'Empresa Municipal d'Urbanisme.
L'acord assolit en el procediment de mediació satisfà l'objecte de la reclamació.
Societats mercantils públiques.
"Des del Grup Municipal de Convergència i Unió i d'acord amb el que disposa el Cartipàs Municipal 2015-2019 aprovat pel Ple de la Paeria, sol·licitem que se'ns lliuri, dins del termini legal establert, una còpia de la següent documentació:
Aquesta sol·licitud també es va adreçar, dos dies després, a l'Empresa Municipal d'Urbanisme de Lleida, sense que consti que hagi estat resposta.
"El motiu de la sol·licitud d'informació es realitza, com a regidor de la Corporació Municipal, a l'empara de l'article 164 del Decret Legislatiu 2/2003, de 28 d'abril, que aprova el Text Refós de la Llei municipal i de règim local de Catalunya [TRLMRLC], que regula el dret a la informació dels membres de les corporacions locals.
La informació sol·licitada afecta directament a les finances municipals i s'emmarca amb la fiscalització de l'actuació del govern municipal per part dels regidors del grup municipal".
El grup municipal reclamant demana el procediment de mediació que ofereix la GAIP.
A continuació, s'explica que la demora en el lliurament de la informació sol·licitada obeeix al gran nombre de sol·licituds d'accés presentades pels regidors dels diversos grups en l'actual mandat corporatiu i es posa de manifest que el dia 26 de setembre s'ha tramès al grup municipal reclamant la informació sol·licitada, motiu pel qual se sol·licita l'arxivament de la reclamació.
A l'informe també es designa la persona que representarà l'Ajuntament de Lleida en el procediment de mediació.
El fet que la reclamació tingui el seu origen en una sol·licitud d'accés a informació d'un grup municipal formulada a l'empara de la normativa de règim local, que no contempla expressament la possibilitat de reclamar davant òrgans de garantia com la GAIP, no impedeix que aquesta sigui competent per conèixer-la.
Com aquesta Comissió ha assenyalat en reiterades ocasions (entre d'altres, amb major deteniment, a les seves resolucions relatives a les Reclamacions 4/2016, 22/2016, 23/2016, 28/2016 i 34/2016), el règim d'accés dels càrrecs electes locals a la informació de l'ens local respectiu constitueix un supòsit de "règim d'accés especial" als efectes de la disposició addicional primera, apartat segon, de la Llei 19/2014, del 29 de desembre, de transparència, accés a la informació pública i bon govern –LTAIPBG– i, com a tal, es regeix per la seva normativa específica (article 77 de la Llei 7/1985, de 2 d'abril, reguladora de les bases del règim local, articles 14 a 16 del Reial decret 2568/1986, de 28 de novembre, pel qual s'aprova el Reglament d'organització, funcionament i règim jurídic de les entitats locals i, a Catalunya, l'article 164 TRLMRLC) i, supletòriament, per l'LTAIPBG.
L'Ajuntament de Lleida no ho qüestiona en cap moment.
El procediment de mediació s'ha dut a terme de conformitat amb el que preveuen l'article 42 LTAIPBG i el Manual de mediació de la GAIP, que s'ha posat prèviament a disposició de les parts i que aquestes declaren que coneixen i accepten.
L'article 42.5 l'LTAIPBG estableix que l'acord assolit "ha de ser aprovat pel reclamant, per l'Administració afectada i, si escau, pels tercers que hagin comparegut en el procediment.
Aquest acord posa fi al procediment i en cap cas no pot ser contrari a l'ordenament jurídic".
Per tant, un cop signat l'acord per les parts, i en no presentar elements contraris a l'ordenament jurídic, resulta procedent donar per finalitzat el procediment.
Sobre la base dels antecedents i fonaments jurídics exposats, i atès que en l'acord de mediació assolit no s'aprecia la concurrència d'elements contraris a l'ordenament jurídic, el Ple de la GAIP, en la sessió de 9 de novembre de 2016, resol per unanimitat:
del 7 de novembre de 2016, relatiu a la Reclamació 216/2016
En representació de l'Ajuntament de Lleida:
El representant de l'Ajuntament de Lleida es compromet a lliurar a la part reclamant la informació que es detalla en el següent acord, que completa la informació subministrada a la part reclamant.
Respecte l'assegurança de cobertura de tipus d'interès (SWAP) signada en data 18 de febrer de 2011 per l'Empresa Municipal d'Urbanisme, es facilita la informació següent per part del representant de l'administració reclamada:
La representació de l'Ajuntament de Lleida es compromet a lliurar a la persona reclamant:
La informació es facilitarà en suport paper a la persona reclamant.
La informació es lliurarà en un termini màxim de 15 dies hàbils a partir de la signatura del present acord per les parts.
La part reclamant, mitjançant aquest acord de mediació es dóna per satisfeta de la seva reclamació en relació amb l'accés a la informació pública sol·licitada, sens perjudici de les actuacions i accions ulteriors que li puguin correspondre.
L'administració reclamada es compromet a informar del compliment del present acord a la GAIP un cop s'hagi fet efectiu, de conformitat amb el què estableix l'article 43.5 de la Llei 19/2014, del 29 de desembre, de transparència, accés a la informació pública i bon govern, comunicant-li expressament en un termini d'una setmana el seu compliment i els termes de la seva execució.
L'acord es presentarà al Ple de la GAIP, a fi que aquesta en tingui coneixement, dicti la resolució que posa fi al procediment de reclamació, ordeni la seva execució i la seva publicació al web de la GAIP.
Per la persona reclamant: Per l'Ajuntament de Lleida: